
Evelyn Wever- Ores 


PROME MINISTER 


Gobierno di Aruba a le luz blauw na Bestuurskantoor 


EN CONEXION CU 


DIA I NT 


ERNACIONAL DI 


CONSIENTISACION 


LU EN a he 

April ta e luna di di consientisacion di fig 
prevencion di abuso infantil y dia 25 di | 
april specificamente ta Dia Internacional | 
di Consientisacion di Alienacion Parental. 
Riba e fecha importante aki y pa mustra | 
solidaridad pa cu derecho di nos | 
muchanan, Bestuurskantoor hunto cu Kids 
Rights Empowerment a cende lus blauw 
simbolico pa asina conisentisa comunidad 
riba e tema aki. 


Durante e ceremonia cortico dilanti | 
Bestuurskantoor, Prome Minister Evelyn 
Wever-Croes, a expresa e importancia cu 
cada mayor tin den e bida di nan yiunan. 
Den bida hopi biaha relacionnan no ta 
dura pa semper y parehanan ta bay di otro 
cu e consecuencia cu pa via di rabia un 
di e mayornan ta wordo restringi pa wak 
su yiu. Pa e motibo aki, e dia aki ta asina 
importante, pa conscientisa comunidad 
en general riba e importancia cu cada mayor tin den bida di e 
mucha. 


“Cu awe nos ta para aki pa cende un luz blauw cu ta simbolo di 
prevencion di abuso di mucha ta un indicacion cu nos den nos 
comunidad ta consciente y ta reconoce cu abuso di mucha ta 
tuma luga. E hecho simbolico aki ta mustra cu nos ta para firme 
den nos conviccion cu cueste loke cueste nos mester proteha 
nos muchanan contra esaki. E ta un muestra cu nos ta realisa 
cu abuso di mucha ta destrui un mucha di forma ireparable y ta 
produci personanan cu hopi biaha por tin dificultad pa adapta 
y acepta reglanan cu sociedad ta pone riba nan como adulto 
hoben y como adulto. 


For di e luga aki mi kier haci un apelacion pa laga cada un di 
nos proteha e sernan precioso aki cu mester di tur nos amor, 

cariño y sosten pa crece como sernan liber pa asina nan por 
desaroya nan capacidadnan sin ningun tipo di carga mental o 
sicologico, ni trauma causa den nan infancia. 


Na tur e personanan o instancia cu ta dedica nan mes pa haci 
e trabao aki lo mi kier expresa mi palabranan di gratitud pa 
nan trabao balioso. Por fabor sigui haci e tremendo labor di 
amor aki. Mañan boso lo wordo recompensa cu e realisacion 
cu boso tabata autor di cu un mucha a crece y bira un ser 
productivo y exitoso pasobra boso tabata sa di saca un man 
na e momentonan mas crucial pa yuda e mucha aki”, Prome 
Minister Evelyn Wever-Croes a expresa. 


Prome Minister ta gracidi señora Janine Wever di Kids Rights 
Empowerment cu a yuda organisa e evento aki pa ilumina 
Bestuurskantoor cu luz blauw como simbolo pa conscientisa 
comunidad henter riba e tema di Alienacion Parental. 


Diamars 2 Mei 2023 


Prome Minister Evelyn Wever-Croes: 


ALIENACION PARENTAL TA UN FORMA DI 
ABUSO DI MUCHA 


“Prevencion di abuso di mucha ta implica cu bo lo mester enfatisa e 
importancia di sina kico ta un desaroyo saludable pa mucha” 


ro 

Durante su discurso cortico diamars atardi dilanti 
Bestuurskantoor en conexion cu iluminacion di Bestuurskantoor 
cu luz blauw como simbolo di conscientisacion di alienacion 
parental, Prome Minister Evelyn Wever-Croes a enfatisa e 
importancia pa para keto na e tema aki y realisa cu tur mucha 
tin derecho di tin tur dos mayor den nan bida y re-confirma 
nos compromiso cu nos muchanan y sigui bringa hunto pa e 
bienestar y felicidad di nos muchanan. 


Manera ta conoci, Aruba a yega di pasa den casonan 
lamentabel na unda un di e mayornan no ta permiti pa wak e 
yiu despues di separacion. Esaki no solamente ta doloroso pa 
e yiunan sino pa e mayor en cuestion, tambe ta un situacion 
hopi doloroso. 


“Prevencion di abuso di mucha ta implica cu bo lo mester 
enfatisa e importancia di siña kico ta un desaroyo saludable pa 
mucha, apoya practicanan positivo den educacion di mucha y 
adopta medidanan den nomber di e muchanan y e famiannan 
di nos comunidad”, Prome Minister a enfatisa. 


ALIENACION PARENTAL TA UN FORMA DI ABUSO DI 
MUCHA. 

Pero kico exactamente ta alienacion parental? E ta e acto cu 
un di mayornan ta purba di pone un yiu of e yiunan contra di 
e otro mayor pa medio di manipulacion, critica of otro forma 
di comportamento negativo sin hustificacion rasonable. E 

estrategianan cu ta wordo uza den esaki ta inlcui nenga e otro 
mayor di tin contacto cu e mucha, critic'e, haci cu e mucha ta 
falta respet pa e otro mayor of kibra tur contacto cu n'e. Un 
mucha cu wordo indoctrina y controla ta sinti miedo y odio y 
consecuentemente ta rechaso e otro mayor. 


E PREGUNTA CU TA SURGI TA KICO TA E ORIGIN DI 
ALIENACION PARENTAL? 

Ora un discordia matrimonial ta yega te na odio entre pareha, 
masha lihe mes e pareha ta wak un divorcio como e miho opcion. 
Un divorcio por ta un salida facil pa e pareha pero hopi biaha 
e ta causa problema pa e yiunan. Divorcio no necesariamente 
ta e unico causante di alienacion parental. E por sosode 
tambe ora e mayornan cu no ta casa y nan relacion a caba na 
nada, ta dicidi di laga otro. Den un divorcio of separacion di 
mayornan hopi cos por bay robes. Mientras un di e mayornan 
ta acusa e otro di manipula e mucha pa e mucha rechac'e, 
e otro ta argumenta cu e ta haci'e den interes di e mucha pa 
asina proteg'e di e otro mayor. Alienacion parental tin hopi otro 
factor ademas di esnan cu a menciona. 


“Na Aruba ta conoci cu e incidencia di divorcio estadisticamente 
ta hopi halto. A yega di sosode cu den cierto aña e cantidad 
di divorcio tabata mas halto cu e cantidad di matrimonio. 
Recientemente Gobierno a cambio ley pa haci cu e tata cu 
reconoce su yiu automaticamente ta haya custodia tambe”, 
Prome Minister a finalisa bisando. 

Prome Minister Evelyn Wever-Croes: 


ORIGEN DI INFLACION, Y PASONAN CU 
GOBIERNO DI ARUBA A TUMA PA FRENA 
INFLACION Y TRESE ALIVIO PA NOS 


Dialuna 24 di April a tuma luga den Parlamento di Aruba e 
reunion cu a wordo yama pa Parlamentarionan di oposicion. 
Un cu a yama e reunion aki riba e topico Costo di Bida, ta 
Parlamentario Mike Eman kende durante e reunion no tawata 
presente mustrando asina e falta di interes cu e tin riba e topico 
importante aki den nos pueblo. 


Den su disertacion, Prome Minister Evelyn Wever-Croes y 
demas minister di Gabinete Wever-Croes a enfatisa e origen di 
inflacion riba nos pais. Algo cu oposicion alubida completamente 
pa asina culpa Gabinete Wever-Croes di e inflacion, cu riba 
su mes, ta wordo causa door di e inflacion mundial. Mundo 
henter a pasa den un crisis mundial di inflacion. Ta conoci cu 
Aruba ta importa practicamente tur cos, pues tambe inflacion. 
E pandemia mundial Covid-19, e guera di Ukraina, e aumento 
di prijsnan internacional di fleta y e crisis mundial di inflacion 
cu a sigui, tur ta factornan internacional cu a causa aumento di 
costo di bida mundialmente, na Aruba tambe. 


E crisis mundial di inflacion a causa un crisis di inflacion aki 
na Aruba tambe. Mientras cu henter mundo ta buscando nan 
mesun maneranan pa maneha inflacion, localmente a inflacion 
a wordo frena na diferente forma. Aki ta sigui algun di e pasonan 
cu Gobierno di Aruba a tuma pa frena inflacion y trece alivio pa 
nos comunidad. 


A aumenta minimumloon 3 biaha 

A aumenta reparatie toeslag 2 biaha 
A aumenta pensioen di biehes 3 biaha 
A baha prijs di awa y coriente 


peo ¡PO A 


5. Ora e tarifa di awa y coriente mester a subi, a absorba e 
aumento pa un tempo 

6. No obstante prijs di crudo halto, ta cuminsa baha prijs di 
coriente 

he A absorba e aumento di gasolin pa a un tempo 

8. A scoge pa aumento di BBO (inflacion di 1.4 %) en bes 
di BTW (inflacion di 5 pa 9 %) pa evita mas inflacion 

9. A baha inkomstenbelasting y loonbelasting 3 biaha 

10. Ahisa e suma liber di impuesto 2 biaha y asina 36.161 
hende no ta paga inkomstenbelasting ni loonbelasting mas 
11. A baha prima di AZV pa pensionado 

12. A baha grondbelasting riba casnan cu no ta di balor 
halto (y a aumenta e belasting riba casnan di balor halto) 

13. Aelimina e belasting riba herencia, successiebelasting 
14. Abahatarifa di winstbelasting riba ganashi di negoshinan 
di 25 % pa 20 % 

15. A baha desempleo y na aña 2022, 2400 mama y tata di 
famia a haya trabou 

16. bek desde december 2020 pa awo 


“Gabinete Wever-Croes, despues di a hereda tur reto 
cu e gobierno di Mike Eman a laga atras, retonan 
financiero y economico cu a contribui na e inflacion 
cu awe Aruba ta bibando, hunto cu e factor pandemia 


y guera na Ukraina, Gabinete Wever-Croes a mustra 
curashi, a lora manga y a traha den tur reto y awe nos 
ta mira un Aruba cu ta recuperando”, Prome Minister 
Evelyn Wever-Croes a expresa. 

Prome Minister Evelyn Wever - Croes: 
» | A ENE A hRhAACTADAT A DAL DIC LEE: 


Militar, KPA, Warda Costa y BRA a mustra con nan ta prepara den 
caso di calamidad 


| Ll APA 
Despues di 4 aña, e aña aki un biaha mas Marinierskazerne 
Savaneta Aruba a organisa un Open Dag. Esaki semper ta un 
actividad cu hopi ciudadano ta bishita y den pasado semper a 
conta cu entre 20 mil y 30 mil bishitante riba e dia. E aña aki 
tambe gran parti di comunidad a acudi na e actividad cu henter 
famia. Prome Minister Evelyn Wever - Croes conhuntamente 
cu Minister Xiomara Maduro, Minister Ursell Arends y Minister 
Dangui Oduber tambe a asisti e Open Dag. 


Manera ta custumber tabatin diferente actividad pa tur edad, 
specialmente pa hobennan y muchanan. Tabatin diferente tent 
cu benta di producto, cuminda y animacion pa grandi y chikito. 
Ademas tabatin oportunidad pa subi e boto (FRISC), mira 
helicopter, avion y trucknan di e diferente departamentonan 
presente. Banda di esaki tabatin demonstracion di Cuerpo 
Policial, Warda Costa y di Militarnan durante e dia, di 
diferente scenario cu nan por haya nan mes den dje. Bureau 
Rampenbestrijding Aruba (BRA) tambe tabatin nan setup 
arma pa comunidad por mira con nan lo reacciona den caso di 
calamidad. 


Finalisando, Prome Minister Wever - Croes a expresa cu e 
tabata un bon actividad hopi interesante special pa hobennan. 
Tur persona cu a bishita tabatin e oportunidad di haci pregunta 
y cera conoci di cerca cu e trabou di cada departamento. Ta 
recomenda tur esnan cu no a haya oportunidad pa atende 
e Open Dag e aña aki, pa marke den agenda pa otro aña 
no perde. Durante e pandemia no por a organisa e tipo di 
eventonan aki, pero awor cu e ta tras di lomba por organisa 
esaki un biaha mas. 

Amara Maduro 


MINISTER 


Minister Maduro di Finansa durante reunion publico riba Costo di Bida: 


CORUPCION TA PONE COSTO DI BIDA 
SUBI NA ARUBA 


Ta tristo pa mira con Mike Eman ta brasa corupcion 


Durante e reunion publico den Parlamento yama 
pa Fraccion di AVP pa trata Costo di Bida, Minister 
Maduro di Finansa a hiba palabra pa splica e 
situacion financiero di Aruba y tur locual a y ta wordo 
haci pa por trece alivio pa Pueblo. E mandatario a 
tuma tempo tambe pa splica cu corupcion tambe ta 
afecta e costo di bida na Aruba. 


Sigur e caso di Avestruz den cual Parlamentario 
di AVP, Benny Sevinger ta involucra, fuera di ta un 
berguensa pa Pueblo, ta hisa costo di bida tambe 
na Aruba. Ta un berguensa sigur pa Pueblo haya sa 
con na man di Benny y bou nanishi di Mike Eman 
a regala tereno na 'friends and family' di AVP pa 
nan haci negoshi na grandi y bira 'stinkend rijk' riba 
custia di Pueblo. Na unda cu un comerciante local 
no por haya tereno pa lanta nan negoshi, hendenan 
liga na Benny y partido AVP si tabata haya tereno 
comercial pa bende, haci negoshi cune y traha 
placa bruto cu patrimonio di Pueblo. Djies lesa e 
veredicto den e caso di Avestruz. Benny a laga su 
mes wordo cumpra como Minister di Infrastructura 
y esey ta nada mas cu corupcion. Poco tempo atras 
den e caso di Paul Croes tambe por a mira con un 
Minister di Labor di AVP a wordo cumpra pa duna 
permiso, algo cu sigur ta afecta e mercado laboral 
na Aruba lagando e Pueblo sin trabou. Di e manera 
aki tambe corupcion ta hisa costo di bida na Aruba. 


Ora cu bo a kere cu Mike Eman como Lider di AVP 

damn' si costo di bida na Aruba subi debi na corupcion. Pa e 
y ex Prome Minister di Aruba ta condena corupcion, ata nos motibo aki tambe Mike Eman a hiba palabra na comienso di e 
tur por a mira Mike Eman ta brasa Benny, traha fiesta na Cas reunion publico y despues a bandona Sala di Parlamento cana 
di Partido di AVP pa celebra cu husticia a condena Benny pa bay su cas. Di e manera aki Mike Eman a bolbe enfatisa cu no 
corupcion. Mike Eman a mustra Pueblo cu e ta brasa corupcion ta importe nada. Mike ta brasa corupcion y no ta worry mes cu 
y ela manda un señal bon cla na comunidad cu e no ta 'givea esaki tambe ta subi costo di bida pa Pueblo. 

PT GATE 


MINISTER 


A PARA E RECORTE DI 5.5% RIBA DUNADORNAN 
DI CUIDO ENTRANTE 01 MEI 20231 


PATA 


PA | 


—— 


Diamars Minister di Turismo y Salud Publico sr. Dangui Oduber 
a tene un conferencia di prensa na AZV. A anuncia cu desde 
1 di mei 2023 a para e recorte riba dunadornan di cuido y ta 
cuminsa duna bek e 5.5 porciento na tur e dunadornan di cuido 
na Aruba. 

Minister Oduber a splica cu na comienso di aña a dirigi un 
carta na AZV pa informa nan cu gobierno tin intencion di kita e 
recorte y alaves pidi nan pa duna un conseho riba esaki. Na su 
turno AZV a prepara diferente scenario y a presenta esakinan 
na Ministerio di Salud Publico. Despues di varios evaluacion 
di tur e scenarionan, despues di a sinta cu AZV y despues di 
a informa CAFT, Minister Oduber a tuma e decision pa para e 
recorte. 


RECORTE 60 MIYON 
Minister Oduber a recorda riba e hecho cu durante e pandemia 


Al 


AÁ BaS 


na aña 2020 tabata hopi dificil pa Aruba. Aruba tabata e di dos 
pais na mundo cu mas a keda afecta economicamente pa e 
pandemia door cu nos ta depende completamente di turismo. 
Pa yuda tur esnan cu a perde trabou cu FASE y cu subsidio 
di salario gobierno mester a haci un prestamo di 916 miyon 
florin serca gobierno di Hulanda. Danki na esaki Aruba por a 
sobrebibi e pandemia, pero ora bo haci prestamo, esaki ta bin 
cu condicionnan hopi fastioso mara na dje cu no ta tur ora bo 
ta di acuerdo cu nan. 


Un di e condicionnan hopi dificil y fastioso tabata cu gobierno 
lo mester a corta 60 miyon florin pa aña (5 miyon pa luna) 
den cuido medico anto den pleno pandemia. Minister Oduber a 
expresa cu semper gobierno a diferencia di opinion cu Hulanda 
pero tabata algo cu gobierno mester a haci pa por cumpli cu un 
di e condicionan di Hulanda pa asina haya e prestamo. 

Continuacion A PARA E RECORTE DI 5.5% RIBA DUNADORNAN DI CUIDO.... 


DECISION DIFICIL 

Minister Oduber a splica cu e decision pa introduci e recorte 
di 5.5 porciento riba e dunadornan di cuido tabata uno hopi 
dificil pa tuma. E mandatario a reconoce e tremendo trabou 
cu e sector di cuido a haci no obstante e hecho di e recorte 
di 5.5%. Nan a keda brinda un excelente cuido y servicio na 
tur e aseguradonan. Minister Oduber a gradici e dunadornan 
di cuido pa a mustra comprension pa cu e situacion dificil cu 
tabata tin. 


CREA ESPACIO PA TRAHADORNAN 
E mandatario ta di opinion cu e decision di para e recorte 
ta bay crea espacio pa duna bek tambe na empleadonan 
den cuido medico. E decision aki ta un alivio grandi pa e 
dunadornan di cuido. Nan por aumenta nan volumen un biaha 
mas y manteniendo e mesun calidad 


Minister Oduber a indica cu a splica CAFT cu Aruba tin un plan 
pa futuro cu ta demostra con lo maneha e gastonan di cuido! 
E deseo ta pa para e recorte di 60 miyon florin y bai over na un 
perspectiva di un plan multi-anual . 


E mandatario a sigui bisa cu gobierno di Aruba ta preparando 
un estimacion di e plan multi-anual pa asina fin di luna di juni 
2023 comparti esaki cu CAFT. Den esaki Aruba ta bay haci uzo 
di un economista specialisa den cuido cu lo bay yuda cu tur e 
calculonan necesario. 


E objetivo final ta pa Aruba keda garantiza cu e fondo di AZV ta 
keda uno sostenibel, pa asina por mantene e pakete di seguro 
y maneha e gastonan na un manera responsabel. 


di servicio di semper. Nos hospitalnan 
ta bay opera optimalnente, nos 
dokternan di cas, nos dientistanan, nos 
terapistanan tur ta bay haya un alivio. 


CON TA SIGUI 

E pregunta di tur hende lo ta, con ta 
sigui awor cu e recorte di 60 miyon? 
Minister Oduber a splica cu desde 
januari 2023 cu a reuni cu CAFT a 
mustra nan e situacion y nan tambe 
a mustra mas comprension pa e 
situacion den cuido medico. CAFT a 
aplaudi e hecho cu Ministerio di Salud 
Publico y AZV ta haciendo nan parti pa 
maneha e gastonan di cuido mihor. 
Minister Oduber a indica cu e no ta facil 
pa maneha e gastonan, esaki ta debi 
cu Aruba tin un poblacion cu ta den 
embehisimento y un poblacion cu no 
ta esun di mas saludabel. Tur esaki ta 
pone un presion grandi riba e gastonan | 
di AZV continuamente. No obstante e 
gastonan di AZV ta bou control asina e 
mandatario a duna di conoce. 


Segun e proyeccionnan den 10 aña 
di tempo Aruba su poblacion di esnan 
riba 65 aña lo aumenta di 10% pa 20%. 
Esaki ta un indicacion cla cu e peso 
riba e fondo di AZV tambe lo aumenta 
automaticamente. 


1 MEI 2023 


E forsa principal di Aruba semper tabata su 
hendenan luchado pa hiba nos pais dilanti. 
Aruba ta den etapa di recuperacion, 

y cada trahado tin un papel hopi importante den e 
construccion economico di nos pais 
y den estabilidad y felicidad di cada ciudadano. 


Feliz 


DIA DI OBRERO 

Geoffrey Wever 


MINISTER 


LIBERTAD DI PRENSA! 
Date: 3 May, 2023 

Minister Geoffrey Wever, for di su responsabilidad 
pa e carteranan Comunicacion y Desaroyo 
sostenibel, ta felicita awe tur miembronan di 
prensa riba Dia Mundial di Libertad di Prensa. 
Libertad di expresion ta un derecho humano 
fundamental. E aña aki ta marca 30 aña cu 
Asamblea General di Nacionnan Uni a proclama 
“World Press Freedom Day”. E dia aki ta pa 
recorda gobiernonan rond mundo di e necesidad 
pa respeta nan compromiso cu libertad di prensa 
y e deber di gobiernonan rond mundo pa proteha 
esnan cu ta traha den prensa. 


E tema di e aña aki ta “Shaping a Future of 
Rights: Freedom of expression as a driver for 
all other human rights”. E tema aki ta enfatisa e 
rol importante di libertad di prensa, diversidad y 
independencia di media y libertad di expresion. 
Ciudadanonan tin derecho riba informacion 
cu ta afecta nan bida. E metanan di desaroyo 
sostenibel tin derechonan humano como base. 
Prensa ta un fuente esencial di informacion. 
Den transcurso di aña, na diferente momento, 
ta para keto na e rol esencial di prensa. Dia 1 
september ta celebra “ Dia di Prensa Aruba”. 


Minister Geoffrey Wever: “Como Minister 
di Economia, Comunicacion y Desaroyo 
Sostenibel, mi ta felicita tur miembronan di 
prensa riba Dia Mundial di Libertad di Prensa. 
Miembronan di prensa tin un tarea sumamente 
importante den nos sistema estatal. Mi kier a 
jama danki na tur miembronan di prensa pa nan 
esfuersonan pa informa nos pueblo!” 

MINISTER ENDY CROES 


VA 


A RICIBI E HOBEN 


ATLETA JOSIE BOEKHOUDT 


Cu keda na di tercer luga den Caribbean Youth Championship U19 


Diamars ultimo, Minister Endy Croes a ricibi bishita di e hoben 
atleta di tennis di mesa, Josie Boekhoudt hunto cu su coach 
Sr. Ruddy Raga. Recien, Josie a competi den Caribbean Youth 
Championship U19 cu a tuma luga na Guyana. Josie a conkista 
e di tres luga den e campeonato. Josie tin un talento grandi den 
e disciplina di tennis di mesa. Josie a cuminsa cu e deporte 6 
aña pasa. Josie a expresa cu e gusta e disciplina di tennis di 
mesa, paso e ta un deporte dificil, line, mester tin resistencia 
fisico y mester ta enfoca na tur momento den tur wega. 


Minister Endy Croes a otorga Josie y su coach Ruddy di e 
medaya di 4D pa su excelente prestacion y logro. E 4D ta 
para pa deseo, disciplina, dedicacion y determinacion, cual ta 
necesario pa logra tur loke bo propone den bida y sigur den 
deporte. Concluyendo, Minister Endy Croes a felicita Josie 
pa su logro. Masha danki pa laga Aruba su nomber briya den 
exterior. Bo deseo cu disciplina, dedicacion y determinacion bo 
a logra. Aruba ta orguyoso di bo! 

Minister Endy Croes: 

Diamars, dia 25 di april, tabata dia di Conscientisacion di 
Alienacion Parental. Durante un ceremonia chikito, Minister 
Endy Croes hunto cu Prome Minister Evelyn Wever-Croes y Sra. 
Janine Wever di Fundacion Kids Right Empowerment a cende e 
luznan blauw pa trece Conscientisacion di Alienacion Parental. 
Minister Endy Croes a indica cu ta importante pa conscientisa 
e parehanan cu a separa di otro, cu un yiu semper mester di 
su mama y su tata. Ta bon pa yega na areglo concreto cu otro, 
pa preveni cu e mucha mester sali perhudica den esaki. Sra. 
Janine Wever a indica cu Fundacion Kids Right Empowerment 
ta kere den derecho di cada mucha. Ta importante pa como 
adulto consciente pone derecho di mucha central. Cada mucha 
tin derecho di tin contacto cu ambos mayor, semper cu no ta 
pone e mucha den peliger. Tambe, Sra. Wever a recorda cada 
tata cu si nan yiu a nace prome cu september di afia 2021 y 
nunca a casa cu e mama, no asumi cu automaticamente tin 
“gezeg” riba e mucha. Ta importante pa investiga bon pa evita 
dolor despues. Sra. Wever ta expresa cu Alienacion Parental 
no ta descrimina, e por sosode cu cualkier persona. Ademas, 
Alienacion Parental no ta afecta e mucha solamente, e por 
afecta, entre otro, e mayor-, ruman-, wela- y welonan cu no 
por wak e mucha mas. Pues, ta recorda e mayornan pa ta 
consciente di nan acto y pa pone e muchanan central. Sra. 
Wever ta gradici Gobierno di Aruba pa e oportunidad di cende 
luz blauw pa simbolicamente trece conscientisacion. 


MINISTER ENDY CROES 

Recientemente, Minister Endy Croes a reuni cu Sr. Joselito 
Alberts. Sr. Alberts ta un yui di tera cu a biba varios aña na 
Merca, trahando como coki na hotel di Disney World. Durante 
e reunion Sr. Alberts a presenta varios idea nobo cu e lo desea 
di realisa na Aruba. Un di e ideanan cu Sr. Alberts a trece ta 
pa e mundo di drag race. Sr. Alberts tin conexion cu varios 
persona den e mundo aki na Merca. Un grupo di persona cu 
potencial pa yuda den e desaroyo di e pista di Palo Marga. 


Otro idea un Sr. Alberts a presenta ta pa organisa un 
competencia di Food & Beverage (F&B), unda cu tanto coki 
local como internacional por competi contra otro. Esaki sigur 
ta un tremendo idea cu lo contribui na e turismo di Aruba. 
Durante e reunion a palabra cu Sr. Alberts lo traha riba un plan 
mas concreto di esaki y lo reuni bek den un futuro cercano pa 
elabora riba e proyecto aki. 

Minister Endy Croes: 


Siman pasa diaranson, Minister di 
Enseñansa y Deporte Endy Croes hunto 
cu director di Dienst Publieke Scholen 
(DPS), Sr. Ivan Croes y director di 
SETAR N.V., Sr. Roland Croes a firma 
un convenio pa 20 scol d DPS haya 
fiber high speed internet. Minister Endy 
Croes a anuncia durante conferencia di 
prensa cu pa aña 2023 lo instala fiber na 
tur scol di DPS. Esaki ta e prome stap | 
cu a tuma pa desaroyo di digitalisacion 
den enseñansa, pero ainda tin cantidad 
di punto mas cu mester traha riba dje. 
Minister Endy Croes a indica cu na | 
inicio di Covid, cu mester a haya les 
desde cas, Aruba no tabata prepara 
pa e condicionnan (randvoorwaarden) 
pa haya les digital. Pues, den caso cu 
presenta un situacion asina cu mester traha desde cas, Aruba 
ta miho prepara. 


Sr. Ivan Croes, a indica durante conferencia di prensa cu nan 
ta hopi contento cu e logro aki. E ultimo añanan a cuminsa 
ekipa e scolnan di DPS cu Smart TV, pa duna les menos via 
buki y mas digital. Pero pa e uzo di digitalisacion, mester por 
tin un internet stabiel. E convenio cu a cera diaranson atradi 
ta bay brinda oportunidad di tin un internet stabiel na tur scol 
di DPS. Asina por sigui explora riba diferente tereno cu por 
sigui yuda e alumnonan den klas. Pues, un stap grandi pa sigui 
desaroya e calidad di enseñansa di Aruba. Director di SETAR 
N.V., Sr. Roland Croes a indica cu SETAR ta hopi contento di 
por contribui den e desaroyo di enseñansa di Aruba. SETAR 
tin diferente pakete pa cada scol y ya caba a ofrece diferente 
schoolbestuur un bon oferta. E paketenan ta basa riba e 
cantidad di alumno cu ta bishita e scol. Pues, pronto scolnan di 
DPS tambe por haya les digital sin ningun barera, cu un speed 
di internet hopi mas lihe. 

MINISTER ENDY CROES A PRESENCIA E SEGUNDO 
FIESTA TIPICO DI BARIO NA SPORTBOYS 


Den nomber di Minister di Cultura Xiomara Maduro, a otorga 


reconocemento na dos musico pa mantene y promove musica cultura 
di Aruba, Sr. Chido Marin y Sr. Mai Croes 


A EI” po 
Recientemente, Minister Endy Croes a acudi na Sportboys 
Club pa presencia y disfruta di e segundo Fiesta Tipico di 
Bario, organisa pa Fundacion Union di Tipiconan Rubiano 
(UTR). Den e luna di maart, Fiesta Tipico di Bario a tuma luga 
na Centro di Bario Brazil y e luna aki na Sportboys Club, asina 
tur luna nos musica tipico lo resona den diferente bario di 
Aruba. Minister Endy Croes a gradici UNOCA cu a pone fondo 
disponibel pa cubri tur e gastonan di e bunita evento cultural 
aki. E intencion di esaki ta pa den cada evento den bario, duna 
reconocemento na esnan cu ta sostene, promove y mantene 
nos folklore bibo den e barionan. 


Den nomber di Minister di Cultura, a reconoce dos musico pa 
nan contribucion pa mantene y promove nos musica cultural, 
esta Sr. Isidro “Chido” Marin y Sr. Mario Francisco Croes. Sr. 
Chido Marin, a cuminsa toca Caha di Orgel desde e edad di 
18 aña. E prome biaha cu Chido a toca tabata na un fiesta 
cu Caha di Orgel "Vos del Campo”di Sr. Perucho Croes, den 


feliz memoria. Na aña 1985, Chido a cumpra su propio Caha 
di Orgel y a toca diferente luga aki na Aruba, na fiestanan di 
famia y cultural den bario. Sr. Mario Francisco “Mai” Croes a 
cuminsa canta Dande na aña 1984 cu Tipico Arubano. Ora cu 
tin presentacion di Tipico cu ta musica instrumental, Mai ta 
toca maraca. Mai ta conoci pa canta den Fiesta di San Juan 
den e barionan di Aruba. 


E ta conoci pa canta Dande cu hopi sentimento y curason. Pa 
mas di 36 aña Mai y su grupo ta pasa canta Dande tur fin di 
aña. Den competencia di Festival di Dande, Mai a yega di sali 
na segundo luga. Den nomber di Minister di Cultura, Minister 
Endy Croes a gradici Chido y Mai pa sostene y promove nos 
musica cultural. Finalmente, Minister Endy Croes a gradici 
Fundacion UTR, pa e bunita iniciativa pa tene nos cultura 
di musica tipico bibo. Tambe, a aplaudi tur grupo tipico cu ta 
presenta den e Fiestanan den Bario. 


MENSAHE DI SPERANSA DI MINISTER 

GLENBERT CROES PA CU DIA DI LABOR 


Ta trahando riba tur tereno pa trece alivio y progreso 


Den cuadro di Dia di Labor e mandatario Sr. Glenbert Croes 
a transmiti un mensahe positivo, un mensahe di speransa 
concreto y alentador pa e pueblo trahado di Aruba. 


Minister Glenbert Croes a resalta e cifranan di 
desempleo. E maneho dje mandatario a resulta cu 
mas hende ta hayando trabou den sector priva. 
Te cu December 2022, tin mas di 42 mil persona 
emplea. Y asina mes tin demanda pa mas trahado. 


Na mes momento por anuncia cu cifra di desempleo 
ta bahando. E ta awo na 6.6%. Tambe por anuncia 
cu a pesar cu e aña aki ta e di 3 biaha cu a aument 
salario minimo desde cu e ta titular di Labor, cu 
esaki lo sigui aumenta responsablemente. “E no ta 
caminda cu nos kier pa e ta, y e lo sigui aumenta”, 
tabata palabranan di Minister Glenbert Croes. 


Cu gran expectativa, factornan cu ta afecta e costo 
di bida di tur hende, por recorda cu entrante 1e di 
mei prijs di coriente a baha, e prome paso cu a 
tuma den e proceso di reduccion di tarifa di awa 3 
y coriente. Nos ta conciente cu coriente mester 


Bo labor tin balor y nos lo defende bo derecho y bo progreso. 


¡Gar 
ae o> ta 


baha mas, y a tuma e prome paso. 


E mundo actual di energia y petroleo ta pasando den 
momentonan sumamente dificil pa via di e guera entre Ukraina 


> y Rusia poniendo un presion riba e prijs di petroleo. E recortenan 


cu OPEC ta manteniendo den produccion y extraccion di crudo, 
ta mantene e presion total, pa e prijsnan keda halto. Asina mes 
nos a tuma e decision pa responsablemente cuminsa baha 
prijs di coriente pa henter comunidad. 


Tambe a mandatario a resalta e esfuersonan internacional cu 
a bin ta haciendo pa por cumpra Heavy Fuel Oil (HFO) na un 
prijs hopi mas barata pa yuda WEB y ELMAR cu e proceso di 
baha prijs di awa y coriente mas ainda. 


Gabinete Wever Croes 2 ta comprometi pa mehora calidad di 
bida pa tur trahado aki na Aruba, cu ta aportando diaramente 
na e bienestar y progreso di nos pais. 


Bo exito laboral ta depende di bo. 


Fly ia oft Labor. 


; la 
Glenbert F. Croes Amis 0 

Land Aruba Academy: 


Entrante 2 mei 2023 Departamento Recurso 
Humano (DRH) ta inicia un plataforma digital 
yama: ‘Land Aruba Academy’. E ta un plataforma 
completamente online unda cada empleado 
publico lo por haci mas cu 200 curso digital, 
“masterclasses”, webinar video's y haya diferente 
articulo di conocemento completamente gratis. 
Lo por haci e cursonan aki unda cu ta y ki ora cu 
ta, pues 24/7 disponibel. E por via computer of te 
hasta riba tabel of smartphone. 


Si un empleado publico ta desea pa eleva su 
mes den diferente curso por ehempel den Excel 
of den Hulandes of tecnicanan di combersacion, 
ta posibel. Of e trahado cu ta traha hopi den 
proyecto tin e posibilidad di sigui diferente curso 
den ramo di projectmanagement. Otro ehempel 
ta: desaroya bo talento, comunicacion, duna 
guia, salud, skirbi y siña lenguahe, siguridad, y 


tene un reunion efectivo. E plataforma ta free 
pa trahador publico pa desaroya su mes (no ta 
gebonden na bevordering of gratificatie). 


E plataforma Land Aruba Academy ta hopi 
eficiente pa traha cu ne, e duracion di e curso nan 
ta varia den tempo cual ta pone cu e ta atractivo 
pa sigui un curso y mas. 


Registracion pa e plataforma pa empleado 
publico ta wordo haci via di dienstnan. 

E empleado publico cu ta wordo registra door di 
su dienst, lo haya e-mail cu informacion con pa 
tin acceso y uza e plataforma. 

DRH ta organisando y ta duna demostracion di e 
plataforma digital ‘Avansa’ riba peticion di cada 
departamento di gobierno. 


Bo desaroyo ta den bo man...BAN AVANSA!!! 


Welkom terug uw naam 


~ zm à o oor 

Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 


~- 


ANA DI UNION Y POSITIVISMO! 

